Nos Stephanus decanus Oschariensis Cabilonensis diocesis. Notum facimus universis presentes litteras inspecturis. Quod nos vidimus tenuimus et verbo et verbum legimus quasdam litteras sigillo Stephani comitis Burgundie et domini Treve sigillatas non abolitas non cancellatas nec in aliqua sui parte coruptas sub hac forma : Notum sit omnibus tam presentibus quam futuris quoniam ego Stephanus comes Burgundie et dominus Treve dedi ecclesie Sancte Marie de Thart apud Ledonium monteam unam laudante Judihz comitissa uxore mea. Testes : Henricus abbas Clarifontis, Vivianus prior et Guido monacus eiusdem loci, Guillermus de Ceys, Herpinus medicus. Actum in abbacia Clarifontis anno ab Incarnatione Domini Mo Co septuagesimo tercio. In cuius visionis nostre testimonium presenti transcripto sigillum nostrum apposuimus anno Domini Mo CCo septuagesimo secundo mense marcio.